கேள்வி: சி. கே. துர்கா பற்றி நீங்கள் என்ன அறிந்துள்ளீர்கள்?
பதில்: சி. கே. துர்கா (''C. K. Durga'') ஓர் இந்தியா அறுவை சிகிச்சை நிபுணரும் புற்றுநோயியல் ஆவார். இவர் மார்பகப் புற்றுநோய் அறுவை சிகிச்சை நுட்பத்தை உருவாக்கினார். இது ஒரே நேரத்தில் புற்றுநோயை அகற்றி, நோயாளியின் சொந்தத் திசுக்களைப் பயன்படுத்தி மார்பகத்தை மறுகட்டமைக்கிறது. இது உலகளவில் அறுவை சிகிச்சை நிபுணர்களால் பரவலாக ஏற்றுக்கொள்ளப்பட்டுள்ளது. பெண்களின் ஆரோக்கியத்திற்கான இவருடைய பங்களிப்புகளுக்காக, குறிப்பாக மார்பகப் புற்றுநோய் குறித்த இவரது விரிவான ஆராய்ச்சிக்காக இவர் நன்கு அறியப்படுகிறார். இந்திய அரசு வழங்கப்படும் இந்தியாவின் மிக உயர்ந்த பெண்களுக்கான விருதான நாரி சக்தி விருது 2018-ஆம் ஆண்டு துர்க்காப் பெற்றார்.
கேள்வி: சி. கே. துர்கா - வாழ்க்கை மற்றும் தொழில் பற்றி தகவல் சொல்.
பதில்: துர்கா தனது இளநிலை மருத்துவம் மற்றும் அறுவையியல் பெற்ற பின்னர் 1981-இல் தனது முதுநிலை (அறுவைச் சிகிச்சை) படிப்பினை முடித்தார். இவர் டாக்டர் ராம் மனோகர் லோகியா மருத்துவமனையில் மூத்த மருத்துவராகத் தனது வாழ்க்கையைத் தொடங்கினார். பின்னர் 1987-இல் ஒரு புற்றுநோய் நிபுணரானார். தற்போது, இவர் சண்டிகரில் உள்ள மருத்துவக் கல்வி மற்றும் ஆராய்ச்சி முதுநிலை நிறுவனத்தில் அறுவை சிகிச்சைப் பேராசிரியராகப் பதவி வகிக்கிறார். மேலும் புது தில்லி உள்ள டாக்டர் ராம் மனோகர் லோகியா மருத்துவமனையில் அறுவை சிகிச்சைத் துறையின் ஆலோசகராகவும் தலைவராகவும் பணியாற்றுகிறார். இவர் ''இந்திய அறுவை சிகிச்சை ஆய்விதழின்'' இணை ஆசிரியராகவும் பணியாற்றுகிறார். மேலும் 2018 முதல் தில்லி சேர்ந்த இந்திய அறுவை சிகிச்சை நிபுணர்கள் சங்கத்தின் பொதுக்குழு உறுப்பினராகவும் உள்ளார். 2017-ஆம் ஆண்டில், இந்திய அறுவை சிகிச்சை நிபுணர்கள் சங்கத்தின் தில்லி பிரிவின் தலைவராக துர்கா தேர்ந்தெடுக்கப்பட்டார். அதே ஆண்டு இந்திய அறுவை சிகிச்சை நிபுணர்கள் சங்கத்தால் சிறந்த மாநில பிரிவு விருதைப் பெற்றார். புற்றுநோய் ஆராய்ச்சியில் ஏராளமான மாணவர்களுக்கு இவர் வழிகாட்டியுள்ளார். புற்றுநோய் நோயாளிகளின் வாழ்க்கைத் தரத்தை மேம்படுத்துவதற்காக வடிவமைக்கப்பட்ட விழிப்புணர்வு திட்டங்களை நடத்தியுள்ளார்.